ארנסט פרידריך השני, דוכס סקסוניה-הילדבורגהאוזן

ארנסט פרידריך השני, דוכס סקסוניה-הילדבורגהאוזן (; 17 בדצמבר 1707 – 13 באוגוסט 1745), היה דוכס סקסוניה-הילדבורגהאוזן בין השנים 1724–1745.

ביוגרפיה
ארנסט פרידריך נולד ב-17 בדצמבר 1707 בהילדבורגהאוזן שהשתייכה לדוכסות סקסוניה-הילדבורגהאוזן, לארנסט פרידריך הראשון, דוכס סקסוניה-הילדבורגהאוזן, וסופיה אלברטינה, רוזנת ארבאך-ארבאך, בתו של גאורג לודוויג, רוזן ארבאך-ארבאך. בשנת 1722 טייל ארנסט פרידריך עם אחיו לודוויג פרידריך מסקסוניה-הילדבורגהאוזן בצרפת, ואף השתתפו בטקס ההכתרה של לואי החמישה עשר, מלך צרפת.

בשנת 1724 מת אביו ארנסט פרידריך הראשון, דוכס סקסוניה-הילדבורגהאוזן, וארנסט פרידריך עלה לשלטון במקומו, אולם אמו שימשה כעוצרת עד לשנת 1728. אמו ניסתה להפחית את הוצאות הדוכסות, ולמעט את החובות, אולם לא הצליחה לעשות זאת. בשנת 1730 התיר ארנסט פרידריך ליהודים להתיישב בדוכסות, ובשנת 1732 קלט את היהודים שגורשו מזלצבורג.

בשנת 1733 ביקר ארנסט פרידריך בווינה בחצרו של קרל השישי, קיסר האימפריה הרומית הקדושה, וקיבל דרגת גנרלוואכטמייסטר. בשנת 1743 קיבל ארנסט פרידריך פיקוד על רגימנט רגלים מקרל השביעי, קיסר האימפריה הרומית הקדושה, ואף קיבל דרגת גנרלפלדצוגמייסטר.

ב-13 באוגוסט 1745 מת ארנסט פרידריך בהילדבורגהאוזן, ובנו ארנסט פרידריך השלישי, דוכס סקסוניה-הילדבורגהאוזן עלה לשלטון במקומו.

משפחתו
ב-19 ביוני 1726 התחתן ארנסט פרידריך עם קרולינה, רוזנת ארבאך-פירסטנוי, בתם של פיליפ קרל, רוזן ארבאך-פירסטנוי וקרולינה אמליה מקונוביץ. לבני הזוג היו 4 ילדים:
 ארנסט פרידריך השלישי, דוכס סקסוניה-הילדבורגהאוזן (1727–1780)
 אלברכט, נסיך סקסוניה-הילדבורגהאוזן (1728–1735)
 אויגן, נסיך סקסוניה-הילדבורגהאוזן (1730–1795)
 אמליה מסקסוניה-הילדבורגהאוזן (1732–1799), התחתנה עם לודוויג, נסיך הוהנלוהה-נוינשטיין-אהרינגן

 אילן יוחסין 

קישורים חיצוניים

 יצירות של ארנסט פרידריך השני, דוכס סקסוניה-הילבורגהאוזן


 ארנסט פרידריך השני, דוכס סקסוניה-הילדבורגהאוזן  בית וטין  נולד:17 בדצמבר 1707 מת:13 באוגוסט 1745 ארנסט פרידריך הראשון דוכסות סקסוניה-הילדבורגהאוזן  1724–1745 ארנסט פרידריך השלישי

קטגוריה:דוכסים גרמנים
קטגוריה:אבירי מסדר העיט הלבן
קטגוריה:אבירי מסדר גיזת הזהב
קטגוריה:ילידי 1707
קטגוריה:נפטרים ב-1745